สักคิ้วยังไงให้โลกจำเหนือคิ้วยังมีคิ้ว

โพสต์เตือนคนที่อยากสักคิ้ว เช็กฝีมือช่างสักให้ดี ไม่ใช่เลือกแค่สีติดทน ไม่อย่างนั้นจากปังอาจเป็นพังได้

ใคร ๆ ก็ว่า “คิ้วคือมงกุฎของใบหน้า” และโดยเฉพาะสาว ๆ แล้วด้วย ไม่อาบน้ำยังไม่ใช่เรื่องใหญ่ แต่เรื่องใหญ่คือวันไหนไม่มีคิ้วล่ะก็ รับรองว่าต้องมีหลายคนที่ไม่กล้าออกจากบ้านกันแน่เลย และหลายคนที่ไม่อยากเสียเวลาเขียนคิ้วเอง หรือบางคนที่ฝีมือการเขียนคิ้วออกมาแล้วเป็นเจ้าหนูชินจัง อาจจะอยากใช้ตัวเลือกหนึ่งที่คนสมัยนี้นิยมกันมาก นั่นก็คือการสักคิ้ว ซึ่งสมัยนี้ก็มีทั้งแบบดูเป็นธรรมชาติ 3 มิติหรือ 6 มิติ ที่หลายคนชอบทำเพราะคิดว่าเป็นการเสริมโหงวเฮ้งให้กับใบหน้าของตัวเอง แต่อย่าเพิ่งมั่นใจไปว่าร้านสักคิ้วทุกร้านจะสักคิ้วได้สวยเหมือนกันหมด

อย่างในกรณีเคสสักคิ้วนี้ที่เพจเฟซบุ๊กหนึ่งที่ชื่อว่า “อ.เต๋า สักคิ้วเชียงราย สอนสักคิ้ว แก้คิ้ว Pasi academy eyebrows” ออกมาโพสต์เตือนกรณีที่มีสาวจีนหรือเวียดนามคนหนึ่งไปสักคิ้ว ปรากฎว่าปรากฏว่าผลลัพธ์ที่ได้ออกมาทำเธอทำให้เธอและผู้พบเห็นตะลึงไปตาม ๆ กัน จากหนึ่งได้เพิ่มมาเป็นสองชั้น